open-index/open-wikipedia-markdown huggingface dataset:
Muzium Kimchi

**Muzium Kimchi** (), suba dikelala enggau nama **Muzium Padang Kimchi**, nya siti muzium pemakai ba Insa-dong, Pelilih Menua Jongno, Seoul, Korea Selatan. Keterubah iya buka maya taun 1986 nyadi muzium keterubah baka nya ba Korea, lalu udah nya udah mindah endur dua kali. Muzium tu betuju ngagau kimchi: siti ari pemakai ti pemadu penting ba Korea.

## Penerang
Bepelasarka sejarah pemakai tu, pemida ari sukut jeman enggau palan, sereta pementing pemakai tu dalam budaya enggau pemakai Korea. Muzium tu ngumpul data enggau statistik pasal kimchi pia mega suah meri aktiviti ngagai temuai baka demonstrasyen proses ngaga kimchi, ngasai kimchi, enggau kelas nyumai.
Muzium tu tutup maya Hari Satu, sereta maya Taun Baru China enggau Krismas.
Bayar tama ngagai muzium tu iya nya KRW 5,000 ungkup orang besai (19 ke atas), KRW 3,000 ungkup nembiak (8-18), enggau KRW 2,000 ungkup anak mit (3-7), lalu enti dipegulaika enggau Woksyop Kimchi Kubis, rega bayar tama iya KRW 25,000. 

## Sejarah
Muzium Padang Kimchi keterubah kali ditumbuhka maya taun 1986 ba Pil-dong, Pelilih Menua Jung. Muzium tu muzium kimchi keterubah ba menua tu. Kenyau taun 1987, muzium tu diatur Pulmuone Inc. Maya taun 1988, muzium tu dipindahka ngafai COEX (Convention and Exhibition Center), ketegal Lumba Olimpil Musin Angat 1988 ti diatur ba Seoul maya taun nya.
Maya taun 2015, muzium tu dipilih *[[CNN]]* nyadi siti ari muzium pemakai ke-11 pemadu manah ba dunya.
Muzium tu dipindah agi ari palan COEX, lalu dibuka baru ba endur kemaya tu ba Insa-dong maya 21 April 2015.

## Malin
Linut

**Linut** tauka **ambuyat** nya siti pemakai ti digaga ari tepung sagu. Pemakai tu pemakai nasional ba Brunei, sereta suah mega dipantaika ba negeri Malaysia Timur iya nya Sarawak, Sabah, enggau Labuan. Linut dipakai ngena sumpit ti mega dikumbai tandas (), enggau chara ngulung kanji ngelingi tandas lalu nyelupka iya ngagai sos, baka tempuyak.

## Malin
Junko Tabei

nya siku peniki bukit, pengarang, emggau pengajar ari menua Jipun. Iya indu keterubah ke datai ba punchak Gunung Everest sereta niki Tujuh Punchak, niki setiap punchak ke pemadu tinggi ba tiap benua.
Tabei nulis tujuh iti bup, ngatur projek rampa menua deka meresi enggau ngumpul uras ti ditinggalka peniki bukit ba Everest, sereta nguluka pengawa niki Gunung Fuji ninting taun ungkup nembiak ke kena empas penusah Tanah Berenyang Besai Timur Jipun. Siku astronomer meri nama asteroid 6897 Tabei ari nama iya lalu ba taun 2019, siti rantau gunung ba Pluto diberi nama Tabei Montes ungkup basa iya.

## Pengidup tumu

Junko Ishibashi ada maya 22 September 1939 ba Miharu, Fukushima, anak kelima ari tujuh menyadi. Apai iya gawa nyelak. Iya dikumbai anak ti lemi, taja pia iya berengkah niki bukit maya iya umur 10 taun, maya iya nitihka pejalai kelas niki Gunung Nasu. Iya rindu lumba tu ketegal lumba tu nadai bepekit sereta mega rindu meda rampa menua asal ti nyelai lebuh iya datai ba punchak bukit. Taja iya rindu amat niki bukit, sebilik iya nadai chukup duit kena hobi ti mar nya, lalu Junko mina niki mimit bukit maya iya ba sekula tinggi. 
Ari taun 1958 nyentukka 1962, Junko belajar jaku English enggau litericha Amerika ba Universiti Indu Show. Terubah iya merambu gawa nyadi pengajar. Pengudah iya nembuka pelajar iya, iya nyambung baru minat iya niki bukit enggau chara nyeretai sekeda kelab niki bukit laki. Taja sekeda laki nerima iya nyadi peniki bukit, sekeda agi nanya motif iya deka enggau lumba ti mayuh laki seretai. Udah nya, Junko udah niki semua gunung besai ba Jipun, nyengkaum Gunung Fuji.
Maya iya umur 27, Junko jadi enggau Masanobu Tabei, siku peniki gunung ti ditemu iya maya pejalai niki Gunubg Tanigawa. Seduai iya lalu bulih dua iku anak: siku anak indu, Noriko, enggau siku anak laki, Shinya.

## Pemidang enggau legasi
Junko udah ditemu bisi sakit riman perut ba taun 2012, tang iya mengkang enggau pengawa niki gunung. Ba Julai 2016, taja penyakit iya majak balat, iya nguluka siti pejalai nembiak ngagai Gunung Fuji. Iya midang ba siti hospital di Kawagoe kena 20 Oktober 2016.
Sebedau pemidang Junko, asiku stronomer udah meri nama siti asteroid 6897 Tabei ari nama iya.
Kena 22 September 2019, Google ngingatka ulang taun pengada iya ke-80 enggau siti Doodle. Tulis ti disempulang meri slogan motivasyen iya, "Anang putus pengarap. Teruska pengawa nuan."
Kena 19 November 2019, siti rentang gunung ba Pluto udah diberi nama Tabei Montes kena meri basa ngagai pemujur Junko Tabei niki gunung.  Tema pemeri nama gunung ba Pluto nya "Pemungkal dalam sejarah ti ngelayang kandang menua baru dalam pengawa mansik Bumi, tasik enggau langit". 

## Malin
Engkuang

**Engkuang** (nama botani: ***Pachyrizus erosus***) nya siti utai tumbuh ti ngerayap dalam genua *Pachyrizus*.  Penatai utai tumbuh tu ari benua Amerika, terubah iya ditemu ba Meksiko, tang bisi mega ditemu tumbuh ba Peru 3000 taun ke udah. Engkayu tu dikerembaika Sepanyol ngagai Asia nengah pulau Filipina. 

## Penerang

Kayu engkuang ulih numbuh nyentukka peninggi  enti diberi sukung ti engkeman. Pemanjai akar utai tumbuh tu ulih mungkur  lalu pemerat iya ulih nyentuk . Engkuang ti pemadu berat udah dirikutka iya nya  ti ditemu ba taun 2010 di menua Filipina. Engkuang enda ulih tan chelap lalu ngambi maya 9 bulan ti nadai musin chelap kena utai tu tumbuh enggau manah. Nya alai engkuang enda ulih tumbuh endur musin angat ti pandak enti enda ditumbuh dalam rumah gadung. Lebuh ditumbuh ba menua tropika, engkuang ulih diketau sebarang maya.

## Kereban sanding
Abang Long Fadil

***Abang Long Fadil*** nya siti filem aksyen komedi Malaysia 2014 ti diarah Syafiq Yusof sereta dipasutka Skop Productions. Pelakun ke bisi dalam filem tu iya nya Zizan Razak, Kamal Adli, Tauke Jambu, Soffi Jikan, Aaron Aziz, Yassin Yahya, Syamsul Yusof enggau Harun Salim Bachik. Filem tu filem pampang ari cherita pun dalam filem *[[KL Gangster]]* (2011) lalu dipandangka kena 29 Mei 2014. Penerus kededua filem tu, *[[Abang Long Fadil 2]]* udah dipandangka kena 24 Ogos 2017. *Abang Long Fadil* nyadi filem Skop Productions keterubah ti ngena logo baru Skop Productions ti dikelancharka maya Februari 2014.

## Pelakun
* Zizan Razak nyadi Fadil
* Kamal Adli nyadi Adam
* Tauke Jambu nyadi Acai
* Syamsul Yusof nyadi Shark / Zack / Mus
* Aaron Aziz nyadi Malek
* Soffi Jikan nyadi Ajib
* Shiqin Kamal nyadi Hawa
* Harun Salim Bachik nyadi Pak Harun
* Yassin Yahya nyadi Ustaz Abu
* Ruzaidi Abdul Rahman nyadi Karim/Kimar
* Akmal Effendi Razak nyadi Ismail
* Aman Graseka nyadi Pailang
* Mak Jah nyadi Mak
* A. Galak nyadi Salim
* Pablo Amirul nyadi Tarak 1
* Adnan Dzul nyadi Tarak 2
* Ucop Cecupak nyadi Bahri
* Ruzzlan Abdullah Shah nyadi Luyar Mr. Tnaka

## Kereban sanding
Harun Salim Bachik

**Haron Aminar Rashid bin Salim**, tebilang dikelala enggau nama **Harun Salim Bachik**, (19 Mei 1959 – 8 Mac 2015) nya pelakun enggau komedian ari menua Malaysia. Iya apai Danial Al Rashid Haron Aminar Rashid, iya nya siku kaban politik and enggau kaban Aum Kunsil Negeri Selangor (DUN) ungkup sitak Batu Tiga.

## Pengawa
Ada ba Singapura, Harun anak pelakun veteran era 50-an, iya nya Salim Bachik.

Harun dikelala nengah pengawa iya belakun dalam siri drama betajuk *Rumah Kedai*, ti ditaburka ba TV3 kenyau taun 1988 nyentukka 1993. Ba taun 2001, iya ngenyitka industri pelakun pengudah menang Pelakun TV Laki Pemadu Manah maya Anugerah Skrin ketujuh ungkup pengawa iya dalam drama *Hangatnya Salju Dinginnya Bara*.

Harun mega bekaul dalam siri sitkom *Gado-Gado*, ti ditaburka ba TV1. Nya nyadi batu singkang ti nyata ungkup iya dalam dunya pelakun.

Kelimpah ari belakun, Harun mega nyadi siku prnanyi. Iya kala mansutka siti album ba taun 1996 betajuk *Belilah*. Lagu ti pemadu tebilang dalam album tu iya nya *Banjir*.

Nengah filem *Baik Punya Cilok* (2005), iya dichalun nyadi Pelakun Sukung Pemadu Manah ba Fesival Filem Malaysia. Nengah filem *[[KIL (filem)|KIL]]* (2013), iya dichalun enggau anugerah ti sebaka ba Anugerah Skrin 2013.

## Filmografi
### Filem

### Siri televisyen

### Telemovie

### Televisyen

## Kereban sanding
Entemu

**Entemu** (nama saintifik: *Curcuma zedoaria*) nya siti bansa kunyit ti nyadi kaban dalam genus *[[Curcuma]]*, sebilik Zingiberaceae. Utai tumbuh tu asal ari Asia Selatan enggau Asia Tenggara tang diatu bisi mega ditanam ba menua bukai, kelebih agi ba Florida, Amerika Serikat. Entemu nya siti ari pemakai asal orang-orang Austronesia. Utai tumbuh tu dikerembaika maya jeman prasejarah ngagai Pulau-pulau Pasifik enggau Madagaskar maya pengerembai Austronesia (c. 5,000 taun ke udah). Utai tumbuh tu dikena nyadi rempah. 

## Kereban sanding
Jaku Mualang

**Jaku Mualang** nya siti jaku ari pampang jaku-jaku Ibanik ti dikena orang Dayak Mualang ba Borneo. Orang ke ngena jaku tu mayuh diau ba Kabupaten Sekadau enggau Kabupaten Sintang ba Indonesia.

## Kereban sanding

## Bacha ke silik agi

*
Jaku Keninjal

**Jaku Keninjal** (Dayak Kaninjal) nya siti takang jaku-jaku Dayak Malayik ti dikena ba Borneo. *[[Glottolog]]* ngelasifikasyen Keninjal nyadi takang jaku Dayak Malayik Barat beserimbai enggau jaku Kendayan, tang Smith (2017) nyengkaum jaku nya dalam pampang Ibanik bepelasarka bukti fonologikal.

## Kereban sanding
Pelilih Menua Kapit

**Pelilih Menua Kapit** nya sebengkah pelilih menua ti bepalan ba Bagi Menua Kapit, Sarawak. Pelilih Menua Kapit ngundan penyampau tubuh sepemayuh 36,030 iku orang maya taun 2020 enggau penyampau isi rumah sepemayuh 8,959. 

## Penyanding
Gregor Mendel

**Gregor Johann Mendel** <small>OSA</small> (; ; 20 Julai 1822 – 6 Januari 1884) was nya siku kaban biologi, meteorologi, matematik, friar Augustinian sereta abot ba St. Thomas' Abbey di Brno (Brünn), Margraviat Moravia. Iya datai ari menua kandang ti kala dipegai Austria Mendel ada dalam sebilik pejaku Jereman ba bagi menua Silesia dalam Empayar Austria (diatu Republik Czech) lalu bulih gelar nyadi penumbuh sains moden genetik pengudah iya midang. Taja bala orang bumai udah nemu kenyau ari beribu taun pengawa beranak silang dalam jelu enggau tumbuh deka ngemulihka penteba ti dikinginka, ekperimen kayu kachang pis ti digaga Gregor Mendel entara taun 1856 nyentukka 1863 numbuhka mayuh atur peturun, ke diatu dikelala enggau nama ukum peturun Mendel.

## Kereban sanding
Pelilih Menua Bau

**Pelilih Menua Bau** nya sebengkah pelilih menua, ba Bagi Menua Kuching, Sarawak, Malaysia. Indu nengeri ungkup pelilih menua tu iya nya Pasar Bau. Dalam pelilih menua tu, bisi mega mengeri bukai baka Paku, Siniawan, Taiton, Jambusan enggau Tondong. Nitihka pengawa pengitung tubuh taun 2020, bisi 52,643 iku orang ti diau ba pelilih menua tu. 

## Sejarah
Pelilih Menua udah ditumbuhka ba taun 1931, maya jeman perintah Charles Vyner Brooke. Penumbuh Opis Pelilih Menua Bau ngambi haribulan penyiri pemesai pelilih menua Bau keterubah iya nya W.S.B. Duck kena 17 Julai 1931. Pusat pelilih menua tu mega dirikut bisi diubah mayuh kali iya nya berengkah ba Siniawan, Paku lalu ke penudi iya ba pasar Bau.

## Mengeri enggau kampung
### Bau
Dalam pasar Bau, bisi opis Kaunsil Pelilih Menua Bau.

### Siniawan
Siniawan merengkahka pengawa dagang tamu malam kenyau ari taun 2010.

### Paku
Ba Paku, bisi siti mata ai angat ti nyadi alai dagang temuai. Fasiliti ba mata ai angat Paku hot springs udah dikemanahka kena taun 2021.

### Taiton
Kandang menua Taiton area ngundan rentang gunung, gua, danau sereta tepikung.

## Demografi

Bepelasarka Pengawa Ngitung Tubuh enggau Rumah Malaysia 2020, penyampau orang ke nguan pelilih menua Bau sepemayuh 52,643 iku orang enggau pemadat 60 orang perkilometer persegi ti dikategori nyadi agih orang nguan sedang. Pengawa ngitung tubuh tu mega ngerikut sepemayuh 11,279 isi rumah enggau 15,187 alai diau. Majoriti orang ke diau ba pelilih menua Bau nya Bumiputera ke ukai Melayu, enggau majoriti sida bebansa Bidayuh. Orang bansa Cina nyadi raban bansa kedua pemadu besai ditangkanka orang bansa Melayu. Orang ke ukai peranak menua tu bisi 1,118 iku orang.

### Pengarap

Ba pelilih menua Bau, pengarap Kristian nya pengarap pemadu mayuh dipegai orang ke diau dia enggau 73 peratus lalu ditangkanka pengarap Buddha sepemayuh 13 peratus sereta pengarap Islam sepemayuh 12 peratus. Pengarap Hindu enggau ke bukai, sereta orang ke nadai pengarap dirikutka kurang ari satu peratus.

## Malin
Jaku Sweden

**Jaku Sweden** () nya siti jaku ari pampang jaku Jeremanik Utara ari sebilik jaku Indo-Eropah, ke mayuh dikena ba menua Sweden enggau sekeda endur Finland. Jaku tu ngundan 10 juta iku pejaku asal, nyadika jaku tu jaku Jeremanik keempat pemayuh mayuh orang ngena, lalu rengat keterubah dalam pampang jaku Jeremanik Utara.

Jaku Sweden, baka jaku-jaku Nordik ke bukai, nye peturun ari Jaku Norse Lama, jaku ti suah dikena orang-orang Jeremanik ke nguan kandang menua Skandinavia maya Jeman Viking. Jaku tu ulih sama diperetika enggau jaku Norway enggau jaku Denmark, taja tikas pengulih pereti nya nitihka dialek tauka aksen pejaku nya.

## Kereban sanding
Ai mineral

**Ai mineral** nya ai dibulih ari mata ai mineral ke bisi bemacham mineral, baka garam enggau sebatian sulfur. Ai tu bisi mega dalam tukuh ai bekabonat. 

Kelia, ai mineral dikena tauka diirup ari mata ai. Diatu, ai mineral amat suah dibulih dalam tukuh bebutul ungkup diirup orang rama. Enda suah orang deka ngagai palan mata ai deka ngiga ai irup, lalu ba sekeda endur, pengawa tu enda dikemendarka ketegal bisi sekeda kilang ngembuan hak pengempu komersial. Mayuh ari 4,000 iti jenama ai ti bisi ba serata dunya.

## Utai diundan
Agi mayuh ion kalsium enggau magnesium ti larut dalan ai, agi *keras* ai nya; ai ti ngundan mimit ion kalsium enggau magnesium nya dipadah *ai lembut*.

Pengatur Pemakai enggau Dadah A.S. ngelas ai mineral nya ai ti ngundan paling enda 250 bagi juta semua utai pejal larut (TDS), ke datai ari bunsu ai baruh tanah ti dilindung enggau geologikal enggau fizikal. Nadai mineral bukai ulih ditambah ngagai ai tu.

Ba menua-menua Serakup Eropah, ai butul engka ulih dikumbai ai mineral enti ai tu dibutul ba bunsu ai lalu ngasaika nadai tauka minimal pengubat. Pemendar diberi ungkup pemuai zat besi, manganis, sulfur enggau arsenik nengah dekantasyen, penapis tauka perubat nengah angin ti ngundan ozon, seagi-agi pengawa perubat tu enda ngubah komposisyen ai bekaul enggau utai ti diundan ke beguna meri penteba iya. Nadai utai tambah dikemendarka kelimpah ari karbon dioksida, ke engka ulih ditambah, dibuai tauka ditambah baru nitihka chara fizikal ekslusif. Enda dikemendarka mega nambah pemunuh kuman, tauka nambah ajen bakteriostatik. 

## Empas ngagai pengerai

Pansik ari Organisasyen Pengerai Dunya nemu pengurang mimit penyakit kardiovaskular enti orang nya ngirup ai ti ngundan mineral ti agi mayuh, lalu magnesium sereta mega dipelaba kalsium nyadi penyaup pengurang penyakit tu.

Taja pia, pemayuh mineral bebida nitihka bansa jenama ai mineral, lalu ai paip engka ngundan pemayuh mineral ti sebaka tauka mayuh agi. Siti pansik nemu median isi mineral dalam ai mineral Amerika Utara was nya kurang agi ari ai paip, taja penyampau nitihka raban ti bebida. 

## Malin
Roxy Ixzy

**Roxy Ixzy** tauka **Roziena Ixzy** nya siku penanyi bebansa Bidayuh-Melanau ari Kuching, Sarawak. Iya berengkah nyadi tebilang ba konsert keterubah iya dalam pekit Bintang RTM ti ngujungka iya bulih gelar Pemekit Pemadu Manah.

## Pengidup tumu
Iya anak sulung ari lima iku menyadi. Apai iya, Halix Kuyong nya siku penanyi lagu Bidayuh ti kala mansutka tiga iti lagu single. Iya mega kala seretai pekit belagu ba sekula, kampung sereta maya belajar ba Universiti Malaysia Sarawak (UNIMAS). Dalam pekit festival seni UNIMAS 2019, iya enggau kaban iya mantaika lagu Bidayuh lalu menang dalam pekit nya. Iya enda kala bulih pelajar formal dalam muzik tauka vokal. Iya graduat Sarjana Muda Akaun ba UNIMAS.

## Pengawa
Single keterubah iya, *Setia* udah dipansutka ba taun 2021 dalam jaku Melayu lalu udah nya disalin baru ngagai jaku Bidayuh. Iya udah seretai enggau XIBO Entertainment. Iya lalu nitih pekit Bintang RTM 2024, lalu bulih renggat keterubah. Ari pekit nya, iya menang perais duit sepemayuh RM78,000 enggau siti entukar bejenama Proton Iriz.

## Kereban sanding
Rasul Andrew

**Rasul Andrew** (; ; ; ), mega dikumbai **Sante Andrew**, nya rasul Jesus. Nitihka Sempekat Baru, iya orang berikan sereta siku ari Dua Belas Rasul dipilih Jesus. Gelar **Keterubah Dikumbai** () datai ari Injil John, ke alai Andrew, iya nya murid John Pemaptisa, nitihka Jesus lalu, ngumbai Jesus Messiah, sereta meri kelala ngagai Simon Peter.

Nitihka tradisyen Ortodoks Timur, peturun rasul ari Andrew nya Patriark Konstantinopel.

## Penyanding
Rasul John

**Rasul John** (;  ; Ge'ez: ዮሐንስ;), mega dikelala enggau nama **Sante John ti Dikesayau** enggau, nitihka Kristian Ortodoks Timur, **Sante John Kaban Teologi**, nya siku ari Dua Belas Iku Rasul Jesus nitihka Sempekat Baru. Iya dirintai nyadi murid ti pemadu biak. Iya anak Sibidi enggau Salome. Abang iya James mega nyadi siku ari Dua Belas Iku Anak Murid Jesus. Apai Gerija ngelala iya nyadi John Penginjil, John ari Patmos, John Presbiter, enggau Anak Murid ti Dikesayau Jesus, lalu besaksika iya idup lama agi ari bala rasul ke bukai sereta mina iya midang ketegal sakit tuai, taja bala pakar moden bisi bebagi penemu pasal pengamat dawa tu. 

Rasul John dipechaya nyadi pengarang Injil John, lalu mayuh denominasyen Kristian pechaya iya mega nulis bup-bup bukai dalam Sempekat Baru (tiga surat ari John enggau Bup Pemandang), bepanggai ba iya dibida, tauka dikelala enggau John Penginjil, John Presbiter enggau John ari Patmos. 

## Malin
Pelilih Menua Lundu

**Pelilih Menua Lundu** nya sebengkah pelilih menua ti bepalan ba Bagi Menua Kuching, Sarawak, Malaysia. Pelilih menua tu dibagi enggau pelilih mit Sematan lalu Lundu, nya indu pelilih menua. Pelilih menua tu mungkur pemesai 1,812 kilometer persegi sereta ngundan penyampau tubuh sepemayuh 33,479 iku orang ba taun 2020. Majoriti orang ke nguan pelilih menua tu bebansa Bidayuh.  

## Perintah
Pelilih Menua Lundu bepanggai baruh Opis Pelilih Menua Lundu ti mega bagi ari Bagi Menua Kuching. Bisi mega Opis Pelilih Mit Sematan ti megai kandang Pelilih Mit Sematan

Ba pelilih menua Lundu, bisi 31 kampung Melayu, 15 kampung China, 22 kampung Iban enggau 47 kampung Bidayuh. Sepemayuh 15 orang iku tuai gerempung dichiri, iya nya lima iku orang ngarika bansa Melayu, lima iku orang ngarika bansa Bidayuh, tiga iku orang ngarika bansa Iban enggau dua iku orang ngarika bansa China. Empat iku orang pemancha mega dichiri iya nya siti pemancha ari tiap iti bansa. 

## Demografi
Bepelasarka pengawa ngitung tubuh Malaysia 2020, penyampau mensia ba pelilih menua Lundu sepemayuh 33,479 iku orang enggau pemadat 18 orang perkilometer persegi ti dikategori nyadi agih orang nguan ti jarang. Pengawa ngitung tubuh tu mega ngerikut penyampau 8,791 isi rumah enggau 11,478 iti alai diau. Majoriti orang ti nguan pelilih menua Lundu nya Bumiputera Sarawak, lalu majoriti sida bebansa Bidayuh enggau Melayu. Bansa China nyadi raban bansa ukai Bumiputera ke pemadu besai ba pelilih menua tu. Orang ke ukai peranak menua tu sepemayuh 2,664 orang.

Raban bansa Bidayuh ba pelilih menua tu mungkur tiga iti etnik ti besai iya nya Selako, Lara enggau Jagoi.

### Pengarap

Di pelilih menua Lundu, pengarap Kristian nya pengarap ti pemadu mayuh dipegai orang ke nguan pelilih menua tu enggau 50 peratus ditangkanka pengarap Islam sepemayuh lebih 40 peratus. Orang ke bepengarap Buddha nyadi raban pengarap ti ketiga pemadu besai dengan peratus lebih tujuh peratus ari penyampau orang ke nguan pelilih menua tu. Bisi mega orang ke bepengarap bukai baka Hindu tauka orang ke nadai pengarap ti nyadi minoriti ba pelilih menua tu.

 

## Kereban sanding
Simon Peter Poh Hoon Seng

Dato **Simon Peter Poh Hoon Seng** (ada 15 April 1963) nya siku prelat Malaysia ari Gerija Roman Katolik ti begawa nyadi Bishop Besai ba Diosis Besai Kuching kenyau ari taun 2017. Iya kala nyadi bishop pemantu ba Diosis Besai sama kenyau taun 2015 nyentukka 2017.

## Pengidup tumu enggau pelajar
Simon Peter Poh Hoon Seng ada kena 15 April 1963, ba Sri Aman, Sarawak, anak Joseph Poh and Geraldine Poh. Iya anak ti pemadu tuai dalam sebilik nya, iya bisi dua iku adi indu, Irene and Doreen, enggau dua iku adi laki, Raymond and Norman. Kenyau taun 1970 nyentukka 1975, Simon belajar ba sekula primari St Joseph. Iya lalu belajar ba Sekula Sekondari St. Joseph kenyau taun 1976 nyentukka 1982. Iya enggau sebilik iya nukar pengarap nyadi Katolik entara taun 1979 enggau 1980. Pengudah nyadi Katolik, Simon seretai kelab ba sekula iya, iya nya Tarak Kristian Biak , Legion Maria, sereta mega nyadi pelayan altar ba Katedral St Joseph, Kuching.

## Penyiri enggau pengawa paderi
Paderi parish ari gerija ti Simon Poh suah datai, Fr. Josef Wassermann, meri mayuh inspirasyen ngaagi iya ketegal komitmen enggau dedikasyen iya. Ba taun 1982, Simon udah mutus ati deka tama seninari Kolej Major St. Peter, Kuching. Maya iya nyadi seminarian, iya belajar sekeda jaku asal Sarawak baka jaku Bidayuh, enggau jaku Iban. Maya iya umur 25, Simon Poh udah dichiri Bishop Besai Peter Chung Hoan Ting nyadi paderi kena 31 Julai 1988.

Kena taun 1996, Simon Poh udah bulih Doktor Misiologi ari Universiti Pontifical Urbaniana ba Rome, Itali. Iya pulai ke Kuching lalu nyadi rektor sepengelana empat taun ba Gerija St. Ann, Kota Padawan. Simon Poh lalu nyadi pengarah Komisyen ungkup Vokasyen sereta nyadi pengarah rohani Komisyen ungkup Nembiak.

Simon Poh mega begawa nyadi Chanselor Diosis Besai, Kaban Kolej Penyanding Penemu, Profesor Misiologi, enggau Pengarah Rohani Seminari Kolej Major St. Peter. Kelimpah ari nyadi rektor pemantu parish Katedral St. Joseph, Kuching, iya mega ngatur komisyen Diosis Besai dalam pengawa misi enggau penginjil. Kena taun 2001, iya belajar jaku Mandarin ba Universiti Katolik Fu Jen di Taiwan.

Simon Poh enggau rasmi dichiri nyadi rektor parish ungkup katedral maya taun 2012. Ba taun 2015, iya bulih gelar Doktorat Paderi ari Graduate Theological Foundation ba Indiana, Amerika Serikat.

Simon Poh udah ngambiska awak iya nyadi paderi enggau ngiring kaban Gerija nengah paderi nembiak. Iya ngambiska 20 taun ngiring nembiak dalam pengawa sida dalam gerija.

## Pengawa paderi episkopal
### Bishop pemantu Kuching
Kena 9 Julai 2015, Pope Francis nyiri Simon Poh nyadi bishop pemantu Kuching enggau bishop titular Sfasferia. Iya nerima pengudus episkopal kena 24 September 2015 ari Bishop Besai John Ha Tiong Hock enggau Bishop Besai Peter Chung Hoan Ting enggau Bishop Julius Dusin Gitom, ti nyadi penulung pengudus.

### Bishop Besai Kuching
Kena 5 Mac 2017, Simon Poh dichiri Pope Francis nyadi Bishop Besai Kuching deka nganti Bishop Besai John Ha Tiong Hock ke udah pinchin tumu. Iya ngambi pengempu kanon diosis nya lalu dichiri kena 20 Mac 2017.

## Kereban sanding
Batu Kawa

**Batu Kawa** nya kandang separuh mengeri ti bepalan sepiak Jalai Segala Batu 3 ba Pelilih Menua Kuching, Sarawak ba Malaysia. Kandang nengeri tu baruh Kunsil Kandang Mengeri Padawan. Jalai Alun Pan Borneo nengah kandang menua tu, sereta nyambung nengeri Kuching enggau Bau, Lundu enggau Sematan jauh ba piak barat.

## Asal nama
**Batu Kawa** mega ulih disepil Batu Kawah. Nama **Batu Kawah** datai ari leka jaku Melayu iya nya "Batu" enggau "Kawah" ti mai reti kali besai ti dikena manduk asi. Sekeda penerang madahka Batu Kawa diberi nama ketegal mayuh batu ti betukuh baka kawah semak Sungai Batu Kawah.

## Kereban sanding
Kabung

**Kabung** (Nama saintifik: *Arenga pinnata* tauka *Arenga saccharifera*) nya siti utai tumbuh ti suah ditemu ba kandang menua tropika Asia, ari timur India nyentukka Malaysia, Indonesia, enggau Filipina ba piak timur. 

## Penerang
Utai tumbuh palma ti betukuh sedang, numbuh nyentukka peninggi iya , lalu batang iya dibungkur enggau daun lama iya. Pemesai daun utai tumbuh tu  panjai enggau  libar, bepinat dalam 1–6 iti baris,  pemanjai enggau  libar. Buah utai tumbuh tu betukuh subglobosa, ngembuan diameter , bechura gadung ti nyau ke chelum.

## Galeri

## Kereban sanding
Andre Braugher

**Andre Keith Braugher** (; 1 Julai 1962 &ndash; 11 Disember 2023) nya siku pelakun American actor. Iya tebilang ketegal pengawa iya nyadi Captain Raymond Holt dalam siri komedi polis *[[Brooklyn Nine-Nine]]* (2013–2021). Maya taun 1998 enggau 2006, iya menang Anugerah Emmy. 

Iya mega nyadi Frank Pembleton dalam drama siri polis ** (1993–1999) sereta nyadi siku penyual kerita ti udah dikena, Owen Thoreau Jr. dalam drama siri komedi *[[Men of a Certain Age]]* (2009–2011).

## Pengidup tumu
Andre Keith Braugher ada ba Chicago kena 1 Julai 1962, anak seduai Sally enggau Floyd Braugher, siku pengereja pos enggau operator perengka berat. Andre ngembuan tiga iku menyadi lalu dibesaika ba sitak jiran Austin ba Chicago. Iya besekula tinggi ba Kolej Prep St. Ignatius lalu bulih sekulasip deka nyambung pelajar ba Universiti Stanford. Terubah iya major dalam bidang injinir, Andre nemu minat iya dalam belakun lalu graduat enggau BA ba teater maya taun 1984. Iya lalu nyambung pelajar ba Bagi Drama Sekula Juilliard School, nembuka pelajar iya ba taun 1988.

## Pengidup diri enggau pemati
Ba taun 1991, Andre udah jadi enggau Ami Brabson, ke sama belakun enggau iya ba *Homicide: Life on the Street*. Seduai iya bisi tiga iku anak laki, Michael, Isaiah, enggau John Wesley, lalu diau ba New Jersey.

Braugher mati kena 11 December 2023, maya umur iya 61. Pemati iya ketegal riman lempuang, ti iya udah didiagnos bebulan sebedau nya. Andre kala nyadi penginsap, tang udah badu maya taun 2010. Berindik ari pemati iya, mayuh pelakun ke sama belakun enggau iya beterima kasih ketegal pemanah, pemaik enggau bakat iya.

## Filmografi
### Filem

### Televisyen

## Kereban sanding
Jaku Kereho

**Jaku Kereho** tauka **jaku Uheng Kereho** nya siti jaku bansa Kayanik ti dikena ba Sungai Kereho (besemak enggau Sarawak), Kabupaten Kapuas Hulu, provinsi Kalimantan Barat, Indonesia.

## Banding jaku

## Malin

## Bacha ke silik agi
* A. R. Mecer, *Struktur Bahasa Dayak Krio*, Pusat Pembinaan dan Pengembangan Bahasa, Departemen Pendidikan dan Kebudayaan, 1992,
Jaku Bintulu

**Jaku Bintulu** tauka **Jaku Vaie** nya siti jaku ari jaku-jaku Austronesia ti dikena Borneo. Robert Blust ngelengka jaku tu nyadi jaku ditempuk ti dibungkur jaku-jaku Sarawak Utara. *Ethnologue* beratika jaku tu dipelaba pemadu semak enggau jaku Baram dalam jaku-jaku nya.

## Kereban sanding

## Laman web ke bukai
* Paradisec bisi koleksyen tebuka rikut jaku Bintulu ti digaga Robert Blust.
* Kaipuleohone mega ngembuan .
* Lema jaku Vaie dalam WikiKamus Jaku Melayu
Jaku-jaku Sarawak Utara

**Jaku-jaku Sarawak Utara** nya raban ari jaku-jaku Austronesia ti dikena ba kandang menua timur laut Sarawak, Borneo, lalu disadang dalam makalah Blust (1991, 2010).

;Jaku-jaku Sarawak Utara
*Kenyah
*Bahasa Dayik (Apo Duat)
*Baram Baruh
**[[Jaku Bintulu|Bintulu]]*

*[[Ethnologue]]* versyen ke-16 nambah jaki Punan Tubu nyadi pampang tambah, lalu madahka jaku Bintulu engka pemadu semak enggau jaku Baram. Raban Melanau-Kajang udah dibuai dalam makalah Blust, 2010.

Jaku Sarawak Utara tebilang enggau sejarah fonologi ti nyelai.

## Klasifikasyen
Smith (2017) mengelaska jaku-jaku Sarawak Utara baka ke baruh.

*Bintulu
*Baram Baruh
**Berawan (bemacham dialek)
**Baram Baruh (Miri, Kiput, Narum, Belait, Lelak, Lemeting, Dali’)
*Dayik
**Kelabit (Bario, Pa’ Dalih, Tring, Sa’ban, Long Seridan, Long Napir)
**Lun Dayeh (Long Bawan, Long Semadoh)
*Kenyah
**Tanah Tinggi (Lepo’ Gah, Lepo’ Tau, Lepo’ Sawa, Lepo’, Lepo’ Laang, Badeng, Lepo’ Jalan, Uma’ Baha, Uma’ Bem, Òma Lóngh)
**Tanah Rendah
***Tanah Rendah Timur (Uma’ Pawe, Uma’ Timai, Lebo’ Kulit)
***Tanah Rendah Barat (Lebo’Vo’, Sebop, Penan (bansa timur enggau barat))

## Kereban sanding

### Bibliografi

*K. Alexander Adelaar and Nikolaus Himmelmann, *The Austronesian languages of Asia and Madagascar.* Routledge, 2005.
*
Jaku Moklen

**Jaku Moklen** nya siti jaku Austronesia ti dikena ba pantai barat kandang menua selatan Thailand. Jaku tu bekaul tang bisi bida ari jaku Moken ti dikena ba Myanmar enggau selatan Thailand. Enda baka jaku Moken, jaku Moklen enda dikena ba Myanmar.

## Dialek
 ngerintai tiga kandang menua pejaku Moklen ba Thailand. Jaku Moklen is mayuh dikena ba Provinsi Phang Nga. Jaku tu mega dikena ba Provinsi Ranong enggau Pulau Phuket.
*Kandang menua *Moklen Utara* (lapan kampung): bepalan urung  ari kandang menua pejaku Moken Jadiak ba Provinsi Ranong, Thailand, merentang ari kampung-kampung Ko Phra Thɔɔng (; ba Pelilih Menua Khura Buri) ba utara ngagai Baang Sak ba selatan. Bisi tikas pegulai ti tinggi enggau Moken ba kandang endur Ko Phra Thɔɔng.
*Kandang menua *Moklen Tengah* (semilan kampung): ari Paak Wiip (ba Pelilih Menua Takua Pa) ngagai Hin Laat. Dialek Baan Dɔɔn Can iya nya bansa ti tebal agi dipansik .
*Kandang menua *Moklen Selatan* (tiga kampung): ujung utara Pulau Phuket.

 nerangka dialek jaku Moklen, Lam Phi (), Pelilih Menua Thai Mueang, Provinsi Phang Nga ba selatan Thailand. Kampung Moklen ke bukai besemak Lam Phi dirintaika , ari utara ke selatan, Bang Sak, Khuk Khak, Bang Niang, Thung Maphraw, enggau Tha Chat Chai.

 nyukat mayuh macham dialek Moklen.

## Penyanding

## Kereja disebut

* 
* 
* 

## Bacha ke silik agi

*
Bumiputera

**Bumiputera** (Jawi: ) nya leka jaku ti dikena ba Malaysia kena nerangka pegulai raban bansa Melayu, Orang Asli ba Semenanjung Malaysia, enggau mayuh macham raban bansa asal Malaysia Timur. 

## Definisyen rasmi

Konsep raban bansa bumiputera ba Malaysia ditempa Abdul Razak Hussein. Konsep tu ngelala "penuduk spesyel" raban bansa Melayu ti disengkaum ba Konstitusyen Malaysia, kelebih agi Artikel 153. Taja pia, konstitusyen nya enda ngena leka jaku bumiputera; mina "Melayu" enggau "Orang Asli" (Artikel 160(2)), "raban bansa asal" Sarawak (161A(6)(a)), enggau "raban bansa asal" Sabah (Article 161A(6) (b)). Definisyen bumiputera dalam guna mensia mayuh bebida entara institusyen, gerempung, enggau jabatan enggau ejensi perintah ti bebida.

Dalam debat parlimen 13 November 1965, Menteri Besai, Tunku Abdul Rahman, ditanya Lim Chong Eu enti bisi "definisyen undang-undang enggau konstitusyen leka jaku "Bumiputera", lalu sekalika anak peranak menua Malaysia ti ada pengudah 31 Ogos 1963, mega deka bulih semua hak "Bumiputera". Ungkup tanya tu, Tunku nyaut: "Tuan Speaker, Tuan, leka jaku ‘Bumiputera’...nadai reti undang-undang kelimpah ari naka ke diatu nanda orang asal tanah besai Malaya enggau orang asal Negeri-Negeri Borneo". Iya udah nya ngemendarka penguntung ari baruh Artikel 153 nya ungkup "orang asal Malaysia...ti kurang maju sereta kurang ulih besemekih enggau orang Malaysia bukai tu".

Dalam bup *Buku Panduan Kemasukan ke Institusi Pengajian Tinggi Awam, Program Pengajian Lepasan SPM/Setaraf Sesi Akademik 2007/2008* (Bup lalau tama ngagai palan pelajar tinggi rama ungkup graduet SPM/setara ungkup taun akademik 2007/2008), Opis Menteri Pelajar Tinggi Malaysia meri definisyen bumiputera baka tu, bepanggai ba kandang menua asal peminta individu:

# Semenanjung Malaysia
#* "Enti siku ari apai indai iya Melayu Islam/Orang Asli baka dipadah ba Artikel 160 (2) Konsitusyen Perintah Besai Malaysia; anak nya dikumbai Bumiputera mega"
# Sabah
#* "Enti anak nya ada ba Sabah tauka apai nya bedumisi di Sabah maya ada, lalu seiku ari apai indai nya peranak asal asal Sabah baka ke dipadah dalam Perkara 161A (6)(b) Konsititusyen Perintah Besai Malaysia, anak nya dikumbai nyadi Bumiputera"
# Sarawak
#* "Enti kededua apai indai nya peranak asal asal Sarawak baka ti dipadah dalam Perkara 161A (6)(a) Konstitusyen Perintah Besai Malaysia; enggau nya anak seduai iya dikumbai nyadi Bumiputera"

Kelimpah ari interpretasyen ti diberi di atas, definisyen bumiputera ti lebih besai nyengkaum raban baka orang asal Indonesia, Siam Malaysia, Orang Islam India India Malaysia, Peranakan enggau orang Kristang ti bisi peturun Portugis-Eurasia. Tebal agi ari nya mungkur komuniti ke ditumbuhka ba Asia tenggara sebedau timpuh perintah kolonial British ti meda imigresyen besai ari China.  

Ba Sarawak, bisi kes orang ke bisi seiku apai indai bumiputera enggau seiku apai indai ukai bumiputera dibuai ketegal ukai bumiputera. Taja pia, ukum tu udah diubah kena taun 2022.

## Kereban sanding
Wetrom Bahanda

**Wetrom Bahanda** nya siti kaban politik ba menua Sabah, Malaysia. Iya kaban Kunsil Negeri Sabah kena sitak  ke dipilih kenyau 2020.

## Penyanding
Jaku Temoq

**Jaku Temoq** nya jaku Austroasiatik ti nyau punas dikena ba negeri Pahang di Semenanjung Malaysia. Jaku Temoq nya dalam pampang Selatan ari jaku-jaku Asli, beserimbai enggau Jaku Semelai, Jaku Semaq Beri, enggau Jaku Mah Meri.

## Kereban sanding

## Bunsu penerang
* 

## Laman web ke bukai
* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
*  Temoq in RWAAI Digital Archive
Embat Lala

**Embat Lala** nya siku penanyi Iban sereta pemenggi serikat rikoding Panggau Buluh Pengerindu (PBP). Iya mega nyadi Chairman Gerempung Industri Rekod Dayak Sarawak (PERISAI).

## Pengidup
Iya kala nyadi siku pengajar sepemanjai lapan belas taun, lalu sekula kepenudi alai iya ngajar nya SMK Lanang Sibu.

## Kereban sanding
Allesandro Deroma

**Allesandro Deroma** tauka tampak agi dikangau **Allesandro** nya siku penanyi Iban ti tebilang. Lagu iya *Petang* nya lagu ti ngasuh iya tebilang laban video lagu nya udah dipeda lebih 2.7 juta ba Youtube lalu menang renggat keterubah ba Charta Sapa Juara Tusun Ke-11/2021.

## Pengawa
Iya berengkah belagu maya iya Pom Tiga. Iya numbuhka siti raban dikumbai *Alleria Band* maya agi sekula sekondari lalu sida seraban berengkah rekoding lagu. Sida lalu berengkah merindang ba kafe, rumah asap enggau palan ke bukai. Pengelama tiga taun iya enggau raban nya, iya mujur mansutka dua buah lagu rumpas iya nya lagu *Naka Tu Aja* enggau *Sayau*.

Allesandro mega seretai  band dikumbai TVA Band lalu band nya ditumbuh kenyau ari taun 2017.

## Kereban sanding
Zachery Francis

**Zachery Francis Ubu** (ada 25 Ogos 1977) ti tampak agi dikangau **Zack X-Factor** nya siku penanyi, model, enggau pelakun lelaki Malaysia, datai ari Kuching, Sarawak enggau Kota Kinabalu, Sabah. Iya siku kaban ari raban X-Factor ti niki ngagai pemanah nama dalam taun 2000-an. Nyadi siku pelakun, iya kala ngelakunka drama TV nyengkaum *Si Capik* enggau *Duyong Aridinata* sereta mega filem nyengkaum *Diari Romeo* enggau *[[Kanang anak Langkau: The Iban Warrior]]*.

## Pengidup diri
Iya peranak pegulai bumiputera (Iban, Bidayuh enggau Kadazan) ti megai pengarap Kristian. Iya jadi enggau Jennifer "Jenny" Carterina ba taun 2013. Jenny nya siku penari tradisional ba Penumbuh Seni Opis Menteri Pertahanan Malaysia (MINDEF).

## Pengawa
Zach ngepunka pengawa seni iya nyadi siku ari raban X-Factor lebuh raban nya ditumbuhka dalam taun 1999. X-Factor bisi lima iku lelaki nyadi kaban dalam raban nya. Sebedau regas nyadi penanyi, Zach dulu nguji nasit iya ba pengawa iklan komersial.

## Diskografi

;Album maya enggau X-Factor
* *X-Factor* (2000)
* *X2* (2003)

## Filemografi

### Filem

### Drama

### Telefilem

### Televisyen

## Kereban sanding

## Laman web ke bukai
*
Garu

**Garu** tauka nama saintifik utai tumbuh tu ***Aquilaria malaccensis*** nya siti spesis utai tumbuh ba sebilik Thymelaeaceae. Utai tumbuh tu ulih ditemu ba Bangladesh, Bhutan, India, Indonesia, Laos, Malaysia, Myanmar, Filipina, Singapura, enggau mega Thailand. Iya dikeruga ketegal pengelenyau habitat.
 
*The World List of Threatened Trees* (Oldfield et al., 1998) ngerintai Iran nyadi siti ari menua ti ngundan garu. Tinjau CITES explorasyen taun 2002 ngesahka Iran nadai rikod spesis nya. Berindik ari nya, Iran enda agi dianggap nyadi habitat tauka pengeluar kayu tu.

## Ekonomi
Kay garu nya dikena ungkup minyak angi enggau menyan.  Resin nya diasilka pun kayu nya lebuh kena rampit acuan ascomycetous beparasit, *[[Phaeoacremonium]] parasitica*, kulat ti bisi dematiaceous (bedinding chelum).

## Penyeruga
Berindik ari peminta ke majak nambah ba kayu garu, sereta mega pengurang ba pengawa matau pengawa ngetau enggau dagang ti enda beradat ti majak nambah, garu nyau ba ambang punas ba kampung lalu diatu dikumbai balat punas ba Rintai Mirah IUCN. Ketegal operasyen nebang kayu enggau skala besai, mayuh kandang endur ti bisi kampung ke kala endur garu mayuh udah dirusak.

### Pengintu
Taja dikeruga, garu iya nya tinggi adaptasyen mega ulih bejalaika pengawa enggau manah ba kandang endur ti kamah ketegal pengamah. Berindik ari pekara tu, perambu ngintu udah ditetapka dikena nupi kayu agar ba kandang endur ke kamah sereta mega kebun ba tumpuk pendiau.

## Penyanding
Karen Libau

**Karen Libau** nya siku penanyi Iban ti tebilang enggau lagu *Tegepang ba Dada*. Iya mega kala mujur ba Anugerah Muzik Dayak (AMD) 2016.

## Pengidup diri
Iya anak siku penanyi indu Iban, iya nya Suzie Lily Jai. Kenyau ari pemidang indai iya, iya berengkah seretai pekit belagu lalu iya bulih ensaya deka ngerikod lagu iya empu.

## Kereban sanding
Brooklyn Nine-Nine

***Brooklyn Nine-Nine*** nya siti siri televisyen sitkom prosedur polis ti udah ditaburka ba Fox, lalu udah nya NBC, ari 17 September 2013 nyentukka 16 September 2021 sepengelama 8 musin enggau 153 episod. Digaga Dan Goor enggau Michael Schur, cherita tu bepelasarka tujuh iku detektif Opis Polis Nengeri New York (NYPD) ti benung nelebaka diri enggau pengidup ari baruh pemesai komander baru sida, Kapten Raymond Holt ti serius sereta mangah (Andre Braugher). Sitkom tu bisi ngayanka pelakun iya nya Andy Samberg, Andre Braugher, Stephanie Beatriz, Terry Crews, Melissa Fumero, Joe Lo Truglio, Chelsea Peretti, Dirk Blocker, enggau Joel McKinnon Miller.

Fox asal iya ngasuh 13 episod komedi kamera tunggal nya ungkup musin keterubah, pengujung iya ngerembaika iya ngagai 22 episod. *Brooklyn Nine-Nine* ditayangka keterubah iya kena 17 September 2013. Kena 10 Mei 2018, Fox nginsil iya pengudah lima musim; hari siti, NBC ngambi iya ungkup musim keenam, ti ditayangka kena 10 Januari 2019. Musim ketujuh ditayangka kena Februari 2020. Musim kelapan enggau kepenudi 10 episod ditayangka kena 12 Ogos 2021.

## Premis
Diatur ba Presint Ke-99 ti ditempa Jabatan Polis Bandaraya New York di Brooklyn, *Brooklyn Nine-Nine* nitihka tim detektif ti betuaika Kapten Raymond Holt ti serius sereta bepenemu, ti diasuh nyadi pemesai komander baru sida dalam pilot 2019. episod ke enggau. Luar stesyen tu bepelasarka Presint Ke-78 Brooklyn.

## Kereban sanding
Timpang pendiau

**Timpang pendiau** nya siti gaya pendiau ti dikembuan seseiku orang ti nyekat sida dalam sekeda chara. Gaya pendiau tu tau nyadi kongenital (bisi maya ada), kognitif (bekaul enggau untak), penanggul pemansang (tampak lebuh orang nya benung mansang), fizikal (chunto, ketegal penusah bebadi tauka rampit), sensori, tauka faktor ti tau begulai.

Konvensyen Hak Orang Timpang Pendiau Gerempung Bansa Beserakup meri definisyen timpang pendiau Artikel 1 baka tu:

:"pengerusak fizikal, mental, intelektual tauka sensori timpuh panjai ti dalam interaksyen enggau mayuh macham penanggul tau nekul [siku orang] ngambi bagi enggau penuh sereta efektif dalam gerempung enggau pelasar ti sama rata enggau orang bukai."

## Demografi
Anggar penyampau orang timpang pendiau di serata dunya enggau serata menua bisi penanggul. Chara ti bebida ti diambi dikena meri definisyen timpang pendiau taja pia, pakar demografi setuju populasyen dunya individu timpang pendiau mayuh amat. Ambika chunto, ba taun 2012, Gerempung Pengerai Sedunya ngumbai penyampau mensia ba dunya tu manggai 6.5 bilion iku. Ari penyampau nya, urung 650 juta iku tauka 10% dipelabaka bisi penimpang sedang tauka balat. Dalam taun 2018 Gerempung Pengereja Pengawa Antarabansa melabaka urung sebilion iku mensia, satu pertujuh ari penyampau tubuh dunya, bisi penimpang, 80% ari sida nya ba menua ke benung mansang, lalu 80% umur ulih gawa. Enti enda nyengkaum orang timpang pendiau ari pengereja pengawa dikira begunaka ungkus nyentuk ngagai 7% ari produk domestik kasar.

## Kereban sanding
Diosis Besai Roman Katolik Kuala Lumpur

**Diosis Besai Roman Katolik Metropolitan Kuala Lumpur** () nya siti kandang eklesia tauka diosis Gerija Roman Katolik ba Malaysia. Pope Pius XII udah numbuhka diosis tu enggau nama **Diosis Kuala Lumpur** kena 25 Februari 1955, lalu ditikika penuduk diosis nyadi siti Diosis Metropolitan kena 18 Disember 1972, enggau suffragan pemeda Melaka-Johor enggau Pulau Pinang. Diosis tu mega ngatur indu nengeri Malaysia, Wilayah Persekutuan Kuala Lumpur sereta mega palan pentadbiran perintah besai Putrajaya, negeri Selangor and Negeri Sembilan ba kandang menua tengah pia mega Pahang enggau Terengganu ba Pantai Timur. Gerija Indu diosis besai tu lalu enggau nya, penuduk Bishop Besai iya, iya nya Katedral St. John. Iya nyadi siti ari tiga bengkah diosis besai Roman Katolik di Malaysia, beserimbai enggau diosis besai eklisia Kota Kinabalu enggau Kuching, kededua nya sama ba Pulau Borneo.

## Sejarah
Ba taun 1786, gerija keterubah udah ditumbuhka ba Penang. Vikariat Malaya udah ditumbuhka kena taun 1841. Gerija Penemuai udah ditumbuhka kena taun 1848 ba Seremban, Negeri Sembilan. Tu meh gerija keterubah dikelala didirika ba menua tengah Malaya. Siti pekara besejarah digaga dalam taun 1888, lebuh Diosis Melaka ditumbuhka. Gerija keterubah di Kuala Lumpur diungkupka ngagai St. John Penginjil dalam taun 1883, lalu udah nya deka dikelala enggau nama Katedral St. John, Gerija Indu Kuala Lumpur.

Bishop Dominic Vendargon udah dichiri nyadi Bishop keterubah Kuala Lumpur, lalu dichiri dalam taun ti sama. Dalam taun 1972, Diosis Kuala Lumpur diangkat nyadi Diosis Besai, enggau diosis suffragan Pulau Pinang enggau Melaka-Johor.

Kena 3 Julai 2014, Vatican nyiri Most Rev Julian Leow nyadi Bishop Besai Ke-4 Kuala Lumpur, pengudah pengelengka pangku pengawa Bishop Besai Emeritus Murphy Pakiam diterima Pope Francis dalam bulan Disember 2013. Tu ngujungka 59 taun etnik India nguasa hierarki diosis maya Leow dipilih, seiku etnik bansa China. Maya konsistori kena 19 November 2016, Pope Francis udah nyiri Bishop Besai Emeritus Anthony Soter Fernandez nyadi kardinal, lalu nyadika iya Bishop keterubah ari Malaysia dipaduka nyadi kardinal.

## Bishop
Tu rintai nama bishop diosis enggau uskup bantu, sereta timpuh pengawa sida.

### Bishop Kuala Lumpur
# Dominic Aloysius Vendargon (1955–1972), ditikika nyadi Bishop Besai

### Bishop Besai Kuala Lumpur
# Dominic Aloysius Vendargon (1972–1983)
# Anthony Soter Fernandez (1983–2003)
# Murphy Nicholas Xavier Pakiam (2003–2013)
# Julian Leow Beng Kim (2014–diatu)

### Ex-Bishop Pemantu Kuala Lumpur
* Antony Selvanayagam (1980–1983), dichiri nyadi Bishop Penang
* Murphy Nicholas Xavier Pakiam (1995–2003), dichiri nyadi Bishop Besai ungkup diosis tu

## Anugerah enggau pengangkun

* 2016 The Fisher's Net Awards - Guna Media Baru Diosis ti Pemadu Manah

## Malin
Diosis Besai Roman Katolik Kuching

**Diosis Besai Roman Katolik Kuching** () nya siti kandang eklesia Gerija Roman Katolik Metropolitan Latin ba Sarawak, Malaysia. Iya taja pia mengkang bepanggai ba Eklesia Rome indu misi ungkup Pengawa Nginjil Orang.

Katedral archiepiskopal iya bisi ba Katedral St Joseph, di Kuching, diberi nama nitihka nama kaling Dara Maria, ke nyadi penaung diosis.

Ex-bishop pemantu Simon Peter Poh Hoon Seng udah dichiri Pope Francis nyadi Bishop Besai Kuching ketiga enggau kemaya tu kena 4 Mac 2017 berindik ari pengelengka pangku pengawa orang ke dulu ari iya, John Ha Tiong Hock.

Ditumbuhka Pope Pius VI ba taun 1927 nyadi Prefektur Apostolik, Kuching ditikika Pope Paul VI nyadi Diosis Besai Metropolitan kena taun 1976 ti ngembuan diosis sufragan Sibu enggau Miri.

## Sejarah
* Diosis tu ditumbuhka Pope Pius XI nyadi **Prefektur Apostolik Sarawak** kena 5 Februari 1927, ungkup penyerara kandang menua Prefektur Apostolik Labuan enggau Borneo.
* Diosis tu ditikika Pope Pius XII penuduk iya nyadi **Vikariat Apostolik Kuching** kena 14 Februari 1952. 
* Kandang menua ti lenyau kena 19 Februari 1959 dikena numbuhka Vikariat Apostolik Miri (diatu suffragan pemeda kanan Vikariat Apostolik Brunei Darussalam enggau Diosis Miri ti diseraraka).
* Pope Paul VI nikika kandang menua tu nyadi diosis metropolitan kena 31 Mei 1976.
* Kandang menua ti lenyau kena 22 Februari 1986 dikena numbuhka Diosis Sibu nyadi sufragan kedua iya (berindik ari penyiri Dominic Su Haw Chiu nyadi bishop keterubah kandang menua tu).

## Provinsi eklesia
Provinsi gereja iya mungkur Archbishop Metropolitan empu enggau suffragan ti nangkanka tu meda, kededua anak diosis: 
* Diosis Roman Katolik Miri
* Diosis Roman Katolik Sibu

## Bishop

Tu rintai nama orang biasa (biskop diosis) enggau uskup bantu, sereta timpuh pengawa sida. Sida tu ditangkanka paderi bukai ari diosis tu ke nyadi biskop.

### Prefek Apostolik Sarawak
# Edmund Dunn, MHM (1927–1935)
# Aloysius Hopfgartner, MHM (1935–1949)
# Jan Vos, MHM (Ada ba Belanda; 1949–1952); ditikika nyadi Vikar Apostolik

### Vikar Apostolik Sarawak
# Jan Vos, MHM (1952–1968)
# Charles Reiterer, MHM (1968–1974)
# Dato' Sri Peter Chung Hoan Ting (1975–1976), ditikika nyadi Bishop Besai

### Bishop Besai Kuching
# Dato' Sri Peter Chung Hoan Ting (1976–2003)
# Dato John Ha Tiong Hock (2003–2017)
# Simon Peter Poh Hoon Seng (2017–diatu)

### Ex-Pemantu Bishop Kuching
* Dato John Ha Tiong Hock (1998–2003), dichiri nyadi Bishop Besai ungkup diosis tu
* Simon Peter Poh Hoon Seng (2015–2017), dichiri nyadi Bishop Besai ungkup diosis tu

### Paderi bukai ari diosis tu ti dichiri nyadi bishop
* Richard Ng, dichiri nyadi Bishop Miri ba taun 2013

## Kereban sanding
Jaku Ida'an

**Jaku Idaʼan** (pia mega dikumbai **Idahan**) nya siti jaku Melayu-Polinesia dikena bansa Idaʼan ba pantai barat Sabah, Malaysia.

## Latar belakang
Jaku tu ngembuan sejarah litericha ti lama; karya ke pemadu tumu dikelala dalam jaku nya iya nya manuskrip ke ditulis ngena urup Jawi, meri cherita pasal seiku lelaki Idaʼan ke benama Abdullah di Darvel Bay ke nerima pengarap Islam, lalu enggau nya pelilih menua nya nyadi siti ari pelilih menua ke pemadu tumu dikelala ba taun 1408. Malaysia deka angkunka pengarap Islam. Bansa Idaʼan, Begak enggau Subpan asal iya nyadi siti raban bansa. Raban bansa Idaʼan masuk Islam berindik ari Abdullah ke masuk pengarap Islam, lalu raban bansa Begak enggau Subpan majak ngemeranka pengarap asal sida.

## Dialek
Jaku Idaʼan language ngembuan tiga iti dialek: Idaʼan (dikena ba Sagama enggau sekeda kampung ba barat Lahad Datu), Begak (dikena ba Ulu Tungku enggau sekeda kampung ba timur Lahad Datu), enggau Subpan (dikena ba pelilih menua Kinabatangan enggau Sandakan). Dialek tu setipak enggau tiga raban bansa ti asal iya nyadi siti raban.

Lobel (2016) ngerintai *Sungai Seguliud* enggau *Begak* nyadi jaku-jaku Idaanik (bansa jaku ti bekaul rat enggau *Idaʼan*). Dialek Begak dipadahka nyau deka punas, laban orang ke bejaku ke biak agi ngalih ngagai jaku Melayu.

## Fonologi

### Vokal

### Konsonan

## Malin

## Bunsu penerang
*
*
Te ais

**Te ais** nya siti bansa ai irup bansa te chelap. Taja pan ai irup tu suah diberi dalam gelas enggau ais, tang iya tau nunjukka sebarang ai teh ke udah dichelapka. Iya tau dimaniska ngena gula tauka sirap, tau mega mengkang enda dimaniska. Te ais mega ai irup dibungkus ke tebilang, kekadang dipegulai enggau sirap asai buah baka limau, raspberi, limau, buah markisa, pic, oren, strawberi, enggau cheri.

Seraya tebal agi te ais bulih asai iya ari daun te (*Camellia sinensis*), te herba kekadang dipantaika chelap lalu disebut ngena nama kategori ti sama. Te ais enda manis kekadang digaga ari daun te panjai ti dipesemu ba tikas pengangat ti mimit (sejam dijembi ba mata panas, ngelaban lima minit ba pengangat .

## Penyanding
Jaku Sabüm

**Jaku Sabüm** nya siti jaku ari pampang jaku-jaku Asli ti dikena ba Malaya, ke udah punas ba taun 2013.

## Leka jaku
Tu sekeda leka jaku Sabüm sereta banding enggau jaku Semnam:

## Penyanding